stanford-oval/wikipedia huggingface dataset:
An Lushan
An Lushanin kapina

An Lushan oli hyvissä väleissä keisari Xuanzongin ja tämän neuvonantajan Li Linfun kanssa, minkä johdosta An Lushanille myönnettiin ruhtinaan arvo sekä oikeus lyödä omia kolikoitaan.
Yksi keisari Xuanzongin vaimoista Yang Guifei oli aluksi tukenut An Lushania tämän rajavalvontaroolissa nykyisen Pekingin lähettyvillä. An Lushanin välit Tangin pääkaupunkiin kylmenivät, kun hän ajautui tuntemattomista syistä riitoihin Yangin veljen, keisarin uuden neuvonantajan Yang Guozhongin kanssa. An Lushan pelkäsi todennäköisesti asemansa uhatuksi ja aloitti kapinan Tangia vastaan vuonna 756.
Kapinan alussa An Lushanilla oli 150 000 sotilasta, jotka marssivat Luoyangia kohti. Alussa eteneminen sujui hyvin, sillä keisari ei kyennyt keräämään tarvittavia joukkoja tarpeeksi ajoissa ja An Lushanin komentamat joukot olivat kokeneita veteraaneja. Luoyang antautui varsin pian jouduttuaan An Lushanin piirittämäksi ja An kohteli kaupungin virkamiehiä ennemminkin vapauttajana.
An Lushan julistautui keisariksi vuonna 756 ja otti hallitsijanimekseen Xiongwu (kiin. 雄武).
An Lushanin kapina > Viimeiset vuodet ja kuolema

An Lushanin poika An Qingxu ja neuvonantaja Li Zhu'er murhasivat An Lushanin tammikuussa 757 keisarillisessa palatsissa Luoyangissa. Kertoman mukaan Li löi veitsen An Lushanin vatsaan eikä sokea An pystynyt tarttumaan miekkaansa, joka yleensä oli käden ulottuvilla. Ennen kuolemaansa An Lushan ehti huutaa "varas omassa talossani!"
Poikansa valtaannousun jälkeen Yan-dynastia romahti ja Tang valloitti menettämänsä alueet takaisin ennen pitkään, mutta dynastian kulta-aikaan ei enää ollut paluuta laajamittaisen konfliktin jäljiltä.
An Lushanin kerrotaan olleen niin lihava, että hänen painonsa oli aiheuttanut ainakin yhden hevosen kuoleman.
Andrea Wechsler

| Andrea Wechsler> Euroopan parlamentin jäsen |
| --- | --- |
 16.7.2024–  
Ryhmä:  EPP-ryhmä
Henkilötiedot
Syntynyt: 19. kesäkuuta 1977 (ikä 47) Ulm, Länsi-Saksa
Kansalaisuus:  saksalainen
Tiedot
Puolue:  Saksan kristillisdemokraattinen unioni
Aiheesta muualla
andrea-wechsler.de
Andrea Wechsler (s. 19. kesäkuuta 1977 Ulm, Länsi-Saksa) on saksalainen poliitikko. Wechsler edustaa kristillisdemokraatista unionia. Wechsler on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa keskusta-oikeistolaista EPP-ryhmää.
Aiheesta muualla

Andrea Wechsler Euroopan parlamentin jäsenet. Euroopan parlamentti.
Alva Colquhuon

| Mitalit> Maa:   Australia.Naisten uinti. Olympialaiset  | Mitalit> Maa:   Australia.Naisten uinti. Olympialaiset  | Mitalit> Maa:   Australia.Naisten uinti. Olympialaiset  | Maa:   Australia> Naisten uinti. |
| --- | --- | --- | --- |
|  Hopeaa | Rooma 1960 | 4×100 metrin vapaauintiviesti |  |
Alva Colquhuon (30. maaliskuuta 1942) on entinen australialainen uimari ja olympiamitalisti.
Hän edusti Australiaa ensimmäisen kerran kansainvälisellä tasolla Brittiläisen imperiumin ja kansainyhteisön kisoissa Cardiffissa 1958. Hän osallistui siellä voitokkaaseen 4×110 jaardin vapaauintiviestiin yhdessä Dawn Fraserin, Lorraine Crappin sekä Sandra Morganin kanssa. Kyseisissä kilpailuissa hän voitti myös pronssia henkilökohtaisesta 110 jaardin vapaauinnista, heti Crappin sekä Fraserin jälkeen.
Rooman olympialaisissa kahta vuotta myöhemmin Colquhuon ui Australian joukkueen 4×100 metrin vapaauintiviestin ankkuriosuuden, tuoden joukkueen hienosti toiselle sijalle, 2,4 sekuntia Yhdysvaltain joukkueen jälkeen. Viestin muut osuudet uivat Fraser, Crapp sekä Ilsa Konrads. Colquhuon muistetaan hyvin ennen naisten 4×100 metrin sekauintiviestin välieriä Australian joukkueen kokoontumisessa tapahtuneesta riidasta, joka sai alkunsa, kun joukkueen johto olivat päättänyt Fraserin uivan viestin perhosuintiosuuden, koska Australian ykkösnaisperhosuimari Jan Andrew'tä haluttiin säästää illalla myöhemmin illalla käytyyn 100 metrin perhosuintiin. Fraser suuttui tästä ja löi Andrewtä tyynyllä. Tällöin Colquhuon tarjoitui uimaan perhososuuden. Andrew korvasi kuitenkin Colquhuonin finaalissa, jossa Australian joukkue otti hopeaa.
Ante Žanetić

| Mitalit | Mitalit | Mitalit |  |
| --- | --- | --- | --- |
|  Ante Žanetić |  Ante Žanetić |  Ante Žanetić |  |
Maa:   Jugoslavia
Miesten jalkapallo
|  Olympialaiset  |  Olympialaiset  |  Olympialaiset  |  |
|  Kultaa | Rooma 1960 | miehet |  |
| EM-kilpailut  | EM-kilpailut  | EM-kilpailut  |  |
|  Hopeaa | Ranska 1960 | miehet |  |
Antun "Ante" Žanetić (serb. Антун "Aнте" Жанетић, 18. marraskuuta 1936 Blato, Korčula, Jugoslavian kuningaskunta – 18. joulukuuta 2014 Australia) oli Jugoslaviaa edustanut kroatialainen jalkapalloilija ja olympiavoittaja.
Žanetić kuului Jugoslavian Rooman kesäolympialaisissa 1960 kultaa voittaneeseen joukkueeseen. Samana vuonna Žanetićin edustama Jugoslavia saavutti hopeaa Ranskan EM-kilpailuista.
Žanetić muutti Jugoslaviasta Belgiaan vuonna 1961 ja edelleen Australiaan vuonna 1968. Hän kuoli Australiassa 18. joulukuuta 2014, 78-vuotiaana.
Anton von Saltza

Anton von Saltza vuonna 1912.
Anton Jegorovitš von Saltza (ven. Антон Егорович Зальца, Zaltsa; 22. lokakuuta 1843 – 9. maaliskuuta 1916 Pietari) oli venäläinen kenraali ja paroni.
Saltza osallistui vuoden 1863 Puolan kapinan kukistamiseen ja vuosien 1877–1878 Turkin sotaan, jonka aikana hän toimi ylipäällikön, suuriruhtinas Mihail Nikolajevitšin adjutanttina. Saltza oli Venäjän 22. armeijakunnan komentajana elokuun alusta 1905 marraskuuhun 1906. Kyseinen armeijakunta oli hieman aiemmin muodostettu Suomeen sijoitetuista venäläisistä joukoista Suomen sotilaspiirin lakkauttamisen yhteydessä. Saltzan välit Suomen kenraalikuvernöörinä toimineeseen kenraali Ivan Obolenskiin olivat huonot, ja heidän kankea yhteistyönsä oli keskeisiä syitä siihen, että Suomen venäläiset joukot jäivät voimattomiksi vuoden 1905 suurlakon aikana. Horjuva ja päättämätön Obolenski ehdotti lakkoviikon aikana useasti Helsingin pommittamista kaupungin edustalle ankkuroiduista sotalaivoista, mutta Saltza torjui jokaisella kerralla ehdotuksen epärealistisena. Obolenskin jouduttua pian lakon jälkeen eroamaan virastaan Saltza toimi marraskuussa 1905 hetken aikaa Suomen virkaa tekevänä kenraalikuvernöörinä.
Suomesta Saltza siirtyi vuoden 1906 syksyllä Venäjän I armeijakunnan komentajaksi. Vuonna 1908 hänet ylennettiin jalkaväenkenraaliksi ja nimitettiin Kiovan sotilaspiirin apulaiskomentajaksi. Vuonna 1912 hänestä tuli Kazanin sotilaspiirin komentaja. Ensimmäisen maailmansodan puhjettua Saltzasta tuli sotilaspiirinsä alueelta kootun Venäjän 4. armeijan komentaja. Heti sodan alussa 23.–24. elokuuta 1914 käydyssä Kraśnikin taistelussa hän joutui kuitenkin perääntymään kenraali Viktor von Danklin komentamien itävaltalaisten joukkojen tieltä ja kärsi suuret tappiot. Saltza korvattiin jo 25. elokuuta kenraali Aleksei Evertillä. Saltza ei saanut enää rintamakomentajan tehtäviä, ja hänet nimitettiin sen sijaan marraskuussa 1914 Pietari-Paavalin linnoituksen komentajaksi ja sotainvalidihuollosta vastanneen Aleksanterin komitean jäseneksi.
Aletopelta

| Aletopelta |
| --- | --- |

 Myöhäisliitukausi 84–71 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  †Linnunlantioiset Ornithischia
Alalahko::  †Thyreophora
Osalahko::  †Ankylosauria
Heimo::  †Ankylosauridae
Suku::  †Aletopelta  Ford & Kirkland, 2001
Laji::  coombsi
Kaksiosainen nimi
 † Aletopelta coombsi  Ford & Kirkland, 2001 
Katso myös
   Aletopelta Commonsissa 
Infobox OKNimi-testi OK: 
Aletopelta (nimen merkitys: ”vaeltava kilpi”) on ankylosaureihin kuuluneiden kasvinsyöjädinosaurusten suku. Se eli 84–71 miljoonaa vuotta sitten myöhäisen liitukauden Campania-vaiheella. Aletopeltan fossiileita on löydetty Kaliforniasta, Yhdysvalloista.
Kuvaus

Aletopeltan pituudeksi arvioitiin alun perin noin kuusi metriä. Vuonna 2010 Gregory S. Paul arvioi sen olleen viisimetrinen ja painaneen kaksi tonnia.
Vaikka Aletopeltan nykyään tiedetään kuuluvan nuijapanssariselkien heimoon Ankylosauridae, sitä pidettiin aiemmin nodosaurina (noduulipanssariselkänä) selkäkilpiensä- ja piikkiensä perusteella.
Löytö ja nimeäminen

Aletopeltan jäänteet löydettiin Point Loman muodostelmasta, Kaliforniasta vuonna 1987. Tyyppiyksilö (SDNHM 33909), joka on samalla ainoa yksilö, koostuu osittaisesta, huonosti säilyneestä luurangosta, josta puuttuu kallo. Löytöön kuuluivat raajat, hampaat ja panssaria. Jäänteet kuvitettiin ja kuvattiin vuonna 1996.
Aletopelta tarkoittaa ”vaeltavaa kilpeä”. Nimi tulee kreikan kielen sanoista ”aletes” (vaeltava) ja ”pelte” (kilpi). Suvun nimi tulee siitä, että paikka, josta kyseisen dinosauruksen jäänteet on löydetty, sijaitsi alun perin vastapäätä keskistä Meksikoa, ja on sittemmin kulkeutunut pohjoiseen päin tämä dinosaurus mukanaan.
Lajiepiteetti coombsi on annettu paleontologin ja ankylosaurien asiantuntijan Walter Preston Coombs Juniorin mukaan.
Aletopeltan jäänteet löydettiin ojassa, joka oli kaivettu viemäriputkelle College Boulevardin laajentamisen aikana lähellä Carlsbadia Kalifornian rannikolla. Aletopeltaa kutsuttiin yksinkertaisesti nimellä ”Carlsbadin ankylosauri”, kunnes Ford ja Kirkland nimesivät sen virallisesti vuonna 2001.
Ilmeisesti Aletopeltan paisunut ruho ajelehti ulos merelle, ja muodosti riutan kaltaisen ympäristön upottuaan pohjaan. Sen joutumisen mereen on tulkittu tapahtuneen pian eläimen kuoleman jälkeen, ehkä tulvaveden tai myrskyaallon seurauksena. Myöhemmin se huuhtoutui maalle selälleen, päätellen simpukoista joita oli kiinnittynyt sen alapuolelle. Valitettavasti haikalat olivat iskeneet ruhoon toistuvasti: raajaluista puuttui rystyset ja ruhon luita oli enimmäkseen koverrettu ontoiksi. Tämä johti Matthew Vickaryousin et al. päättämään vuonna 2004, että Aletopelta on nomen dubium eli epäselvä suku.
Anne Winkler

Anne Winkler vuonna 2019.
Anne Winkler (s. 28. maaliskuuta 1994) on saksalainen maastohiihtäjä, joka edustaa SSV Sayda -seuraa.
Maastohiihdon maailmancupissa Winkler kilpaili ensimmäisen kerran helmikuussa 2013 Davosin perinteisen hiihtotavan sprintissä sijoittuen 40:nneksi. Ensimmäiset maailmancupin pisteensä hän saavutti Planican vapaan hiihtotavan sprintissä tammikuussa 2016 oltuaan 28:s. Parhaimmillaan hän on ollut 11:s Lahden vapaan hiihtotavan sprintissä maaliskuussa 2018.
Aiheesta muualla

Kuvia tai muita tiedostoja aiheesta Anne Winkler Wikimedia Commonsissa
Anne Waldman

Anne Waldman vuonna 2003.
Anne Waldman (s. 2. huhtikuuta 1945) on yhdysvaltalainen runoilija. Hän on yksi beat-sukupolven runoilijoista. Waldman oli perustamassa Allen Ginsbergin kanssa vuonna 1974 Naropa-instituuttiin runokoulua, Jack Kerouac School of Disembodied Poetics, missä hän on myös opettanut runoilijoita. Waldmanin tuotanto käsittää yli 40 runokokoelmaa, äänilevyjä ja elokuvia.
Anne Waldman osallistui vuonna 2013 Annikin runofestivaaliin Tampereella.
Suomennettu kokoelma

Tapahtumien kirja. Valitut runot.  (Koostanut ja suomentanut Arto Lappi. Esipuhe: J. K. Ihalainen)  Tampere:  Sanasato, 2015.  ISBN 978-952-5804-80-5.
Apomiksia

Apomiksi t. vanh. apomiksia on kasvitieteen ja mikrobiologian termi. Kasvitieteessä se tarkoittaa korkeampien kasvien lisääntymistä ilman hedelmöitystä. Sitä on kaksi päätyyppiä, agamospermia ja kasvullinen lisääntyminen. Eläintieteessä sitä vastaa partenogeneesi.
Mikrobiologiassa apomiksi taas on eräiden diploidien eliöiden lisääntymisen muoto, jossa solun rakenteet näyttävät siltä, että solu lisääntyy suvullisesti, mutta tarkemmalla tarkastelulla havaitaan, ettei näin olekaan.
Andrea Tafi

| Andrea Tafi |
| --- | --- |

Henkilötiedot
Syntynyt: 7. toukokuuta 1966 (ikä 58)
Kansalaisuus:   Italia
Pyöräilijä
Lempinimi:  Il Gladiatore
Joukkue:  lopettanut
Laji:  maantie
Rooli:  ajaja
Ajajatyyppi:  klassikkojen erikoismies
Ura
Ammattilaisjoukkue(et)
1989 1990–1991 1992–1993 1994–2002 2003 2004 2005:  Eurocar Selle Italia Carrera Mapei Team CSC Alessio-Bianchi Saunier Duval - Prodir
Suurimmat voitot
 Lombardian ympäriajo 1996 Pariisi-Roubaix 1999 Pariisi-Tours 2000 Flanderin ympäriajo 2002  Italian maantiepyöräilymestari 1998 
 Tiedot päivitetty: 8. helmikuuta 2008 
Andrea Tafi (s. 7. toukokuuta 1966 Fucecchio) on entinen italialainen maantiepyöräilijä, joka kilpaili ammattilaisena vuosina 1989–2005.
Yhden päivän kilpailuihin erikoistunut Tafi saavutti useita voittoja suurissa klassikkokilpailuissa. Hän voitti Lombardian ympäriajon vuonna 1996 pitkälti hyvän mäennousutaitonsa ansiosta. Vuonna 1999 hän toteutti suuren haaveensa, saman johon hänen idolinsa Francesco Moser oli pystynyt: voitti Pariisi-Roubaix'n Italian hallitsevan maantiepyöräilymestarin paidassa ajaen. Kolme vuotta aiemmin Tafi oli joutunut tallimääräyksellä jäämään Pariisi–Roubaix'ssa kolmanneksi kolmen Mapei-joukkueen ajajan ratkaistessa voiton keskenään.
Tafi voitti vuonna 2000 Pariisi-Tours -kilpailun pitkän irtioton jälkeen. Kaksi vuotta myöhemmin hän huipensi uransa voittamalla Flanderin ympäriajon. Yritettyään useaan otteeseen irti kärkiryhmästä hän onnistui Johan Museeuwin ja Peter Van Petegemin epäröityä hieman liian pitkään – näin Tafi pääsi ajamaan yksin voittajana maaliin.
Saavutuksia > Yhden päivän kilpailut

Maantieajon MM-kilpailu: 1996 kuudes, 1998 kahdeksas, 1999 11.
Maantiepyöräilyn maailmancup: 1996 neljäs, 1997 kolmas
Lombardian ympäriajo: 1996 voitto, 1997 seitsemäs
Pariisi-Roubaix: 1996 kolmas, 1998 toinen, 1999 voitto, 2000 toinen, 2003 viides
Flanderin ympäriajo: 2002 voitto
Pariisi-Tours: 2000 voitto
Amstel Gold Race: 1997 toinen
Clásica de San Sebastián: 1998 neljäs
Grand Prix Suisse: 1998 neljäs
Pariisi-Bryssel: 1996 voitto, 1997 kolmas
Giro del Lazio: 1991 voitto, 1996 voitto, 1998 voitto
Grand Prix de Fourmies: 1994 voitto, 1997 voitto
Coppa Placci: 1996 voitto
Rochester Classic: 1997 voitto
Coppa Sabatini: 1997 voitto
Coppa Agostini: 1998 voitto
Giro del Piemonte: 1996 toinen, 1999 voitto
Trofeo Melinda: 1996 voitto
Grand Prix Camaiore: 1998 voitto
Tre Valli Varesine: 1996 toinen
Giro del Veneto: 1996 toinen
Japan Cup: 1997 toinen
Italian maantiepyöräilymestaruus: 1998
Saavutuksia > Etappikilpailut

Ranskan ympäriajo:
1998 toinen etapilla 8, kolmas etapilla 13
Sveitsin ympäriajo:
1992 sprinttikilpailun voitto
Tour Down Under:
2003 pistekilpailun voitto
Vuelta a Burgos:
2001 etapin 1 voitto
Tour de Langkawi:
1997 etappien 3 ja 9 voitto
1998 etapin 1 (aika-ajo) voitto
An Ocean Between Us

| An Ocean Between Us As I Lay Dying |
| --- | --- | --- |

Studioalbumin tiedot
 Äänitetty : 2007
 Julkaistu: 21. elokuuta 2007
 Tuottaja(t): Adam Dutkiewicz
 Tyylilaji: metalcore, thrash metal
 Kesto: 43.15
 Levy-yhtiö: Metal Blade Records
Listasijoitukset
  8.
As I Lay Dyingin muut julkaisut
| Shadows are Security 2005 | An Ocean Between Us 2007 | The Powerless Rise 2010 |
Singlet albumilta An Ocean Between Us
 ”Nothing Left” Julkaistu: 18. syyskuuta 2007  ”The Sound of Truth” Julkaistu: 24. tammikuuta 2008  ”Within Destruction” Julkaistu: 15. toukokuuta 2008  ”I Never Wanted” Julkaistu: 9. toukokuuta 2009
An Ocean Between Us on metalcore-yhtye As I Lay Dyingin neljäs studioalbumi. Metal Blade Records julkaisi albumin 21. elokuuta 2007. Julkaisuajankohtana albumi pääsi albumimyynnillään Billboardin Top 200 -listalla sijalle 8, ja myyntilukumäärä oli lähes 39 000.
Kappale ”Nothing Left” sai Grammy-ehdokkuuden luokassa "Best Metal Performance" vuonna 2007.[lähde? ]
Kappaleet

Separation – 1.15
Nothing Left – 3.43
An Ocean Between Us – 4.13
Within Destruction – 3.54
Forsaken – 5.18
Comfort Betrays – 2.50
I Never Wanted – 4.44
Bury Us All – 2.23
The Sound of Truth – 4.20
Departed – 1.40
Wrath Upon Ourselves – 4.01
This Is Who We Are – 4.54
Kokoonpano

Tim Lambesis – laulu
Phil Sgrosso – kitara
Nick Hipa – kitara
Josh Gilbert – basso
Jordan Mancino – rummut
Arvostelut

Allmusic:
Imperiumi.net:
Soundi:
Aiheesta muualla

An Ocean Between Us Discogsissa. (englanniksi)
Albumi An Ocean Between Us Encyclopaedia Metallum -sivustolla (englanniksi)
Apopigádi

| --- | --- |
Sijainti:  Plataniás ja Kántanos-Sélino, Chaniá, Kreeta, Kreikka
Korkeus merenpinnasta:  1 331 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Apopigádi (kreik. Αποπηγάδι) on vuori Kreetan saarella Kreikassa. Sen korkeus on 1 331 metriä (toisen lähteen mukaan 1 333 metriä).
Apopigádi-vuori sijaitsee Kreetan länsiosassa Chanián alueyksikössä Lefká Óri -vuorten länsipuolella, linnuntietä noin 27 kilometriä lounaaseen Chaniásta. Se on Plataniáksen kunnan ja Kántanos-Sélinon kunnan rajalla. Apopigádin ja Lefká Órin välissä sijaitsee Agía Eirínin rotko. Vuoren korkeimman huipun nimi on Ágios Zínas (Άγιος Ζήνας), mitä nimeä käytetään joskus myös koko vuoresta.
Apologize

| ”Apologize” OneRepublic |
| --- | --- | --- |

Singlen tiedot
 Albumilta: Dreaming Out Loud
 Äänitetty : 2005
 Julkaistu: 2005 (alkuperäinen julkaisu) 6. marraskuuta 2007 (digitaalinen uudelleenjulkaisu)
 Formaatti: CD single, digitaalinen lataus
 Tuottaja(t): Greg Wells
 Tyylilaji: alternative rock, cello rock, R&B
 Kesto: 03.31
 Levy-yhtiö: Mosley, Interscope
OneRepublicin muut singlet
|   | ”Apologize” 2005 | ”Stop and Stare” 2007 |
Apologize (markkinoidaan monissa valtioissa Brittienglantilaisella lausunnolla "Apologise") on OneRepublicin keulahahmo Ryan Tedderin sanoittama kappale OneRepublicin Dreaming Out Loud-studioalbumilta. Kappaleen remix-versio on mukana Timbalandin Shock Value-studioalbumilla sekä Dreaming Out Loudin deluxeversiolla. Tämä remix-versio nostatti mahtavasti kappaleen suosiota.
Se oli siihen aikaan Yhdysvaltain Mainstream Top 40 -listan historian suurin radiohitti 10 394 viikon aikana tapahtuneella radiosoitolla, kunnes Leona Lewisin "Bleeding Love" rikkoi ennätyksen, joka on myös Tedderin sanoittama kappale. Kappale oli kansainvälinen menestys, saavutettuaan listan ensimmäisen sijan kuudessatoista eri valtiossa, mukaan lukien Australiassa, Itävallassa, Kanadassa, Saksassa, Italiassa, Uudessa-Seelannissa, Ruotsissa, Turkissa sekä Alankomaissa pysytellen samalla Billboard Pop 100 -listan kärjessä kahdeksan peräkkäisen viikon ajan. Kappale pääsi Billboard Hot 100 -listalla kolmen parhaan joukkoon sekä pysyi kolmetoista viikkoa Kanadassa listan kärjessä. "Apologize" sijoittui Billboard Hot 100:n All-Time Top Songs -listan 50. sijalle  listan ensimmäisen viidenkymmenen vuoden aikana julkaistujen singlejen joukossa. Se pysyi Billboard Hot 100-listan kymmenen parhaan joukossa yhteensä 25 peräkkäistä viikkoa, joka on pisin kesto sitten Santanan "Smoothin", joka vietti listalla yhteensä kolmekymmentä viikkoa vuonna 1999. Se sijoittui myös sijalle kymmenen Billboardin Hot 100 Songs of the Decade-listalla. Se oli OneRepublicin suurin hittisingle Yhdysvalloissa aina vuonna 2013 julkaistuun "Counting Starsiin" asti.
Käännös suomeksi
Alexandre-Gabriel Decamps

Turkkilainen vartio (1831)  115×179cm
Alexandre-Gabriel Decamps (3. maaliskuuta 1803, Pariisi, Ranska – 22. elokuuta 1860, Fontainebleau) oli ranskalainen taidemaalari, taidegraafikko ja litograafikko. Hänen tunnetuimmat työnsä ovat orientaali-, genre- ja historiamaalauksia.
Hän syntyi ja eli Pariisissa. Nuoruudessaan hän matkusti itään ja toteutti orientaalisia maalauksia suurella uskollisuudella luonnolle, jotka aiheuttivat vanhoillisten kriitikkojen keskuudessa hämmennystä. Pian kuitenkin hänet tunnustettiin ja hänet nostettiin muitten aikansa koulukunnan keulakuvien joukkoon. 1816-1818 hän opiskeli Etienne Bouhotin johdolla, jonka jälkeen hän siirtyi opiskelemaan Alexandre-Denis Abel de Pujolin studioon, lopettaen siellä 1820. Vaikuttajaninaan hän piti Raphaelia, Tiziania, Giovanni da Bolognaa, Poussinia, Rembrandtia, Géricaultia ja Léopold Robertia.
Hänen tyylinsä oli hyvin tyypillistä ajan ranskalaiselle koulukunnalle, jossa esiintyivät usein dramaattiset muotojen, valoisuusasteitten ja värien kontrastit. Aiheet hänen töissään vaihtelevat usein algerialaisen ja ranskalaisen tavallisten ihmisten kuvaamisen välillä. Hän oli myös ensimmäisiä, jotka kuvasivat itämaista elämää todenmukaisin ja rahvaanomaisin aihein. Hevoset ja erityisesti koirat ja apinat kiinnostivat häntä aiheina.
Teoksia

1839
Apinamaalari 32x40cm 1833
Cimbrin puolustus 130x195cm 1833
1839
Aiheesta muualla

Wikimedia Commonsissa on kuvia tai muita tiedostoja aiheesta .
Alexandre-Gabriel Decamps Kansallisgallerian kokoelmissa
ARC[vanhentunut linkki] - Alexandre-Gabriel Decamps (englanniksi)
Ammoniumtiosulfaatti

| Ammoniumtiosulfaatti |
| --- | --- |

Tunnisteet
CAS-numero:  7783-18-8
PubChem CID:  6857883 ja 6096946
Ominaisuudet
Molekyylikaava:  (NH4)2S2O3
Moolimassa:  148,224
Ulkomuoto:  Valkoinen kiteinen aine
Sulamispiste:  150 °C (hajoaa)
Tiheys:  1,678 g/cm3
Liukoisuus veteen:  Liukenee veteen
Ammoniumtiosulfaatti ((NH4)2S2O3) on ammonium- ja tiosulfaatti-ionien muodostama epäorgaaninen ioniyhdiste. Yhdistettä käytetään esimerkiksi valokuvauskemikaalina.
Ominaisuudet, valmistus ja käyttö

Huoneenlämpötilassa ammoniumtiosulfaatti on valkoista kiteistä ainetta. Yhdisteen alkeiskoppi on monokliininen. Aine liukenee erittäin hyvin veteen ja liukenee hieman asetoniin. Kuumennettaessa ammoniumtiosulfaatti hajoaa muun muassa ammoniumsulfiitiksi ja rikiksi.
Ammoniumtiosulfaattia valmistetaan ammoniumsulfiitin ja rikin tai ammoniumsulfidin reaktiolla 85–110 °C:n lämpötilassa.
Ammoniumtiosulfaattia käytetään valokuvauksessa kiinnitteenä. Yhdistettä käytetään myös lannoitteena, happamien kaasujen poistoprosesseissa ja yhdessä ammoniumnitraatin kanssa pudottamaan puuvillan lehdet ennen sadonkorjuuta.